**Referat af bestyrelsesmøde i Fiskbæk tirsdag den 6. april 2021**

Deltagere: Anne Marie Thomsen (58), Birgit Bannas (52), Sønke Lorenzen (30), Kirsten Friis Hansen (62) og Jens Vedsted-Hansen (60) samt suppleanterne Ulla Thundal (56) og Gerda Nygaard Jensen (36).

1. Valg af referent: Jens.
2. Underskrivelse af referat: Referat af mødet 2. marts 2021 blev underskrevet.
3. Siden sidst
	1. Opfølgning på møde med Mulvad om renovering af flisebelægning

Siden sidste møde var der indhentet tilbud om renovering i fire etaper. Vi har indgået aftale om etape 1 og 2, mens nærmere aftale om etape 3 og 4 venter. Renoveringen indgår i vedligeholdelsesplanen.

* 1. Træpleje

Lige før påske havde Birchs Træservice gennemgået bevoksningen på Fiskbæks arealer og var kommet med en række forslag og anbefalinger. Vi besluttede at følge disse, så der i første omgang vil blive foretaget risikovurdering af nogle syge træer (med kulsvamp), der kan ramme beboelse i tilfælde af, at de vælter. Herudfra vil der blive lavet en revideret plejeplan for bevoksningen. Desuden vil nogle ahorn mod Bredgade blive fjernet, og andre vil blive udtyndet.

1. Årsregnskab og budget

Vi havde modtaget årsregnskab for 2020 og budgetforslag for 2021 fra revisoren og drøftede nogle spørgsmål i den forbindelse, navnlig vedrørende opgørelse og budgettering af vedligeholdelsesudgifter.

Andelsværdien er faldet en smule sammenlignet med den i 2019-regnskabet.

På baggrund af en nylig lovændring besluttede vi indtil videre at fastholde den valuarvurdering, der blev foretaget i foråret 2020.

I budgetforslaget for 2021 bliver boligafgiften fastholdt uændret. Årsregnskab, revisionsprotokollat og bestyrelsens regnskabserklæring blev underskrevet og skal senere behandles på generalforsamlingen.

1. Planlægning af generalforsamling

Vi udsatte dette punkt indtil der foreligger nærmere oplysninger om, hvordan forsamlingsforbuddet vil blive afviklet.

1. Evt. eftersyn af fejlstrømsrelæ

Det blev oplyst, at man anbefaler løbende test af fejlstrømsrelæer to gange årligt, og at disse efter 10 års brug bør testes af en el-installatør. Da dette endnu ikke er sket i alle boliger, påtog Anne Marie sig at kontakte AURA for at undersøge muligheden for at få testet i alle boligerne til særpris.

1. Planlægning af arbejdsdag 10. april

Der er 15 tilmeldte til arbejdsdagen. Enkelte beboere vil gerne udføre arbejdsopgaver på forhånd.

Vi aftalte indkøb af morgenbrød mv. samt drikkevarer. Kirsten påtog sig at stå for disse indkøb.

1. Eventuelt

Nr. 40 er sat til salg gennem Nybolig i Odder.

Det blev oplyst, at der stadig mangler en frivillig til den ene tredjedel af arbejdet med græsslåning.

1. Næste møde

Vi aftalte at holde næste bestyrelsesmøde mandag den 10. maj kl. 17.00, såvidt muligt i drivhuset.